Mørklagt jul og biler delvis under vann
Ved Gamle Tangen verft i Kragerø i Telemark sto vannet så høyt at biler, en container og andre ting på plassen sto i fare for å flyte av sted. Ifølge politiet vil ytterligere vannstigning i forbindelse med uværet på Sørlandet påført store skader også på bilene på parkeringsplassen på Øya i Kragerø. - Vi har fått kontroll over containeren som holdt på å drive bort og bileierne er blitt varslet, opplyser Jørn Gustav Larsen, operasjonsleder i Telemark politidistrikt til VG søndag formiddag. Det var meldt storm og høy vannstand på Sørlandet og i Østfold i natt. Ifølge statsmeteorolog Ingrid Bentsen i Meteorologisk institutt ble det målt storm ved Lindesnes, og vind sterk kuling langs kysten ved Fredrikstad.Politiet i Østfold oppfordrer folk til å holde seg inne. - De som må ut bør kjøre forsiktig slik at de ikke kjører rett i et tre, sier Tom Sandberg, operasjonsleder ved Østfold politidistrikt til VG søndet morten. Det har ikke vært noen alvorlige hendelser i forbindelse med uværet i Østfold natt til søndag. - Vi har fått melding om en sjåfør som kjørte rett inn i et tre ved Kirkebygda i Våler søndag morgen. En mann ble lettere skadet i forbindelse med ulykken, opplyser Sandberg. Utover dagen er det forventet at uværet skal avta. Ifølge meteorologisk institutt har vinden begynt å roe seg på Sørlandet, og det skal avta ytterligere i løpet av formiddagen.Også i Østfold vil det bli mindre vind utover dagen, og lavtrykket vil fortsette inn mot Sverige.Hovedredningssentralen Sør-Norge frykter for drivende fritidsbåter på grunn av uværet, skriver NTB.Vannstanden var i morgentimene 90 centimeter over det normale høyvannsmerket og bølgene kan bli så høye som ni meter. Det er særlig Oslofjorden som er rammet og fylkene Østfold, Vestfold og Telemark.Kommunene Marker, Eidsberg og deler av Trøgstad var uten strøm søndag morgen. Ifølge Fortum skyldes dette en feil på Hafslunds linje til Ørje. Det førte til at mange av Fortums kunder i Marker, Rømskog, Aremark og Eidsberg mangler tilgang til strøm. - Strømbruddet skyldes at et tre falt over en strømlinje på brunn av den kraftige vinden, forteller kommunikasjonssjef Niklas Claesson i Fortum til VG. Strømmen kom tilbake i Mysen klokka 08.25.NTB melder om flere hendelser i forbindelse med mye vind, bølger og springflo. I Sandefjord i Vestfold kom det natt til søndag inn store mengder vann i en restaurant i bryggeområdet og i 05-tiden lå Strandpromenaden i byen under vann. Også i innlandet har den kraftige vinden forårsaket skader. Politiet i Hedmark melder om trær som har blåst over veien i Åsnes, Eidskog, Nord-Odal og Kongsvinger. Veitrafikksentralen er varslet om trefallene, skriver NTB. Søndag morgen ble toget på Østfoldbanens Østre linje truffet av en mast mellom Tomter og Knapstad. Det var 14 passasjerer om bord på toget som var på vei fra Mysen til Skøyen, men ingen ble skadet. - Det var en kraftig stans som sikkert opplevdes dramatisk for passasjerene, sier pressevakt Gina Scholz i NSB tilNRK. Politiet i Follo melder at det var en kjøreledningsmast som trolig blåste ned og traff toget i fronten. Kilde: VG NETT/NTB
I Kragerø sto vannet så høyt at flere biler ble delvis dekket av vann, mens i Mysen i Østfold ble julegatene mørklagt.